open-index/open-wikipedia-markdown huggingface dataset:
Žltá vlajka

[náhľad|Žltá vlajka spolu so symbolom SC – pre bezpečnostné vozidlo (preteky [Formula 1|Formule 1 v USA 2005)]]
**Žltá vlajka** slúži pri automobilových pretekoch na signalizáciu pre spomalenie vozidiel z dôvodu nebezpečenstva na trati (napr. Formula 1). Väčšinou sa používa v prípade nehody niektorého alebo niektorých vozidiel. V úseku označenom vyvesením žltej vlajky sa nesmie predbiehať. Ak sa na vozovku vyleje olej, je spolu so žltou vlajkou vyvesená ďalšia so žlto-červenými pruhmi, tzv. „pyžamo“. Jej vyvesenie znamená, že v úseku označenom vlajkami je zvýšené nebezpečenstvo šmyku v dôsledku úniku oleja.

Predtým sa žltá vlajka používala v námornej signalizácii ako označenie lode s nebezpečnou nákazou. Námorníci z takto označených lodí nesmeli v prístave chodiť na breh.

## Pozri aj
* Signálne vlajky na automobilových súťažiach

## Zdroj
* 

Kategória:Formula 1
Kategória:Vlajky
Žltý čaj

náhľad|Junshan Yinzhen
**Žltý čaj** (čínsky: 黃茶; huang cha) je, buď čaj polofermentovaný alebo najvyberanejšia sorta čaju každej provincie (daň cisárovi). Žltý čaj je vzácnou a drahou čínskou špecialitou a presný výrobný postup je utajovaný. Žltý čaj neprechádza fermentáciou (podobne ako zelený alebo biely čaj). Rozdiel je v tom, že sa čajové listy nesušia rýchlo ako pri zelenom čaji, ale pomaly a v silných vrstvách pomerne dlhý čas, pričom sú zakryté ľanovou látkou, čím žltý čaj získava svoje mimoriadne vlastnosti. Nálev má svetlú, zlatožltú farbu a veľmi zaujímavú svojráznu chuť s medovo sladkastým nádychom. Ako žlté sú často predávané aj čaje, ktoré tento názov získali ako čaje cisárske, pretože žltá je tradičná cisárska farba.

## Príprava
Príprava: 1 lyžička na 1,5 dl vody, teplota vody 80 °C, lúhovanie 3 – 5 min. Je možné opakovať za sebou až 3 nálevy

## Zdroj
* 

Kategória:Čaj
Žltá tlač

náhľad|Hearstov New York Journal, typický reprezentant žltej žurnalistiky
**Žltá tlač** () je jedno z označení pre bulvárnu tlač používajúcu nie veľmi etické novinárske postupy. Príslušná žurnalistika sa volá **žltá žurnalistika** (*yellow journalism*).

Označenie sa používa predovšetkým v anglosaskom svete. Vzniklo na konci 19. storočia, v súvislosti s komiksom *Yellow Kid*, ktorý pôvodne vychádzal v denníku Josepha Pulitzera *[[New York World]]*. Výroba žltej farby v novinách (aj farieb všeobecne) bola vtedy veľmi obtiažná a nákladná, a tak sa komiks stal veľmi populárnym. Ešte viac ho preslávilo, keď kresliara komiksu Richarda Outcaulta preplatil Pulitzerov hlavný konkurent, vydavateľ bulvárneho denníka *[[New York Journal]]* William Randolph Hearst, a seriál o „žltom chlapcovi“ začal vychádzať u neho. Pulitzer proti nemu nasadil komiks *Red Kid* (Červený chlapec), ale ten si už takú obľubu nezískal.

Žltú žurnalistiku charakterizuje orientácia na senzácie, škandály a zločin.

## Literatúra
* JIRÁK, Jan, KÖPPLOVÁ, Barbara: *Média a společnost*. Praha, Portál 2003. ISBN 80-7178-697-7

## Zdroj
* 

Kategória:Žurnalistika
Kryzovia

**Kryzovia** () sú etnikum žijúce v súčasnom Azerbajdžane. Podľa sčítania obyvateľstva ich v roku 2009 bolo 4400.

Kryzský jazyk nemá písomnú formu. Kryzovia ako mnohé malé kaukazské etniká strácajú postupne svoju národnú identitu, tradície a napokon i jazyk, ktorému hrozí vyhynutie.

Za prvú písomnú zmienku o Kryzoch možno považovať zápis ruského dôstojníka nemeckého pôvodu I. Gerbera, člena perzského ťaženia Petra I. (1722 – 1723).

Hlavným spôsobom obživy Kryzov bol chov zvierat (hlavne oviec), hlavnú úlohu pri rozhodovaní zohrávala komunitná rada starších. Zvyšky tradičných kmeňových zvykov a patriarchálnej kultúry pretrvávali až do dnešnej doby. 

Väčšinové náboženstvo je sunnitský islam.


Kategória:Etniká, národy a národnosti
Argeia (dcéra Autesióna)

**Argeia** (starogr. Ἀργεία – Argeia, ) je v gréckej mytológii dcéra tébskeho kráľa Autesióna.  

Argeia dcéra Autesióna sa vydala za Aristodema, ktorý so svojimi bratmi Temenom a s Kresfontom viedol posledný a rozhodujúci útok Dórov na mykénsky Peloponéz. Počas tejto bitky Aristodema zabil blesk. Po dobytí Peloponézu si potom víťazní Dóri rozdelili krajinu žrebom.

Temenos dostal Argos, Kresfontes Messéniu a Lakónia pripadla dvojičkám, deťom Aristodema a jeho manželky Argeie, ktoré porodila po svojom príchode na Peloponéz. Podľa zvyku sa kráľom malo stať staršie dieťa, ale ktoré je staršie, to neboli schopní určiť. Ich matka Argeia aj keď to vedela, predstierala, že nevie.

Sparťania si preto odišli po radu do Delf, kde im Pýtia poradila nech sa stanú kráľmi obe deti, ale staršie z nich nech užíva väčšej cti. Po tejto rade však stále nevedeli ako majú určiť, ktoré je staršie. Nakoniec im však poradil Messénčan Panites, ktorý navrhol, aby Argeiu pozorovali, ktoré dieťa umýva a kŕmi ako prvé, zaiste to bude staršie. Po tejto rade to zistili a staršie dieťa dostalo meno Eurysthenes a mladšie Prokles. Rada Pýtie však mala za následok, že medzi bratmi už od malička panovala rivalita a nepriateľstvo. Na spartský trón však ešte nezasadli, kým nedospeli ich regentom bol Theras, brat ich matky Argeie. 

## Referencie

Kategória:Postavy gréckej mytológie
Kategória:Sparta
Buduchovia

náhľad|Buduchovia
**Buduchovia** () je národ žijúci vo východnej časti Kaukazskej oblasti. Buduchov je v súčasnosti okolo 1 000 – v okolí mesta Kuba, malá skupina žije v Dagestane v obci *Karakiure*. Majoritným náboženstvom je sunnitský islam.

Obec Buduch sa prvýkrát pod týmto menom spomína na prelome 16. a 17. storočia.

Zatiaľ čo v roku 1863 uvádzajú oficiálne pramene 329 poľnohospodárskych usadlostí s 2 155 Buduchmi oboch pohlaví a v roku 1870 hovoria údaje o 393 farmách s populáciou 2 411 obyvateľov, v roku 1926 udáva sčítanie obyvateľstva len jedného Buducha mužského pohlavia.

Hlavným spôsobom obživy Buduchov bol chov zvierat – najmä oviec. Tradičný odev Buduchov sa takisto nijak nelíšil od zvyšných kmeňov žijúcich v azerbajdžanských horských oblastiach.

Kategória:Etniká, národy a národnosti
Hinalugovia

náhľad|Hinalugovia
**Hinalugovia** alebo (?)**Chinalugovia** alebo (?)**Chynalygovia** ( a pod.) je etnikum žijúce v oblasti východného Kaukazu, v horskej obci Chynalyg (staršie Chinalug) a v obci Vladimirovka. Celkovo ide asi o 3 000 ľudí. Väčšinovým náboženstvom Chinalugov je sunnitský islam.

Podobne ako ostatné etniká obývajúce túto oblasť aj Hinalugovia sa živili chovom zvierat - najmä oviec, vyrábali mliečne výrobky: syry, mlieko, kyslé mlieko.

Až do obdobia kolektivizácia prevládali medzi príslušníkmi kmeňa patriarchálne vzťahy. Zvyčajným boli zjavy ako krvná pomsta, dohodnuté manželstvá s venom - preferovali sa manželstvá medzi bratrancami a sesternicami.

## Referencie

Kategória:Etniká, národy a národnosti
Gilles

**Gilles** môže byť:
* obec vo Francúzsku v departemente Eure-et-Loir, pozri Gilles (Eure-et-Loir)
* román francúzskeho spisovateľa Pierre Drieu La Rochelle z roku 1939, pozri Gilles (román)
Arre

**Arre** alebo **ARRE** môže byť:
* obec v provincii Padova v Taliansku, pozri Arre (Padova)
* obec vo francúzskom departemente Gard, Arre (Gard)
* rieka vo Francúzsku, prítok rieky Hérault. pozri Arre (rieka)
* britská jednotka kráľovských ženistov, počas druhej svetovej vojny súčasť 79. obrnenej divízie, pozri ARRE
Obec (Čierna Hora)

[thumb|Obce [Čierna Hora|Čiernej Hory]]
**[[Čierna Hora]]** je administratívne rozčlenená na 25 obcí (po čiernohorsky *[[opština|opštine]]*, sg. *opština*). Rovnako ako v Srbsku sa čiernohorské obce veľkosťou podobajú skôr slovenským okresom.
Zoznam obcí je nasledovný (stav 2024):
* Andrijevica
* Bar
* Berane
* Bijelo Polje
* Budva
* Cetinje (presnejšie: Priestolnica Cetinje)
* Danilovgrad
*Gusinje 
* Herceg
* Kolašin
* Kotor
* Mojkovac
* Nikšič
*Petnjica 
* Plav
* Plužine
* Pljevlja
* Podgorica (presnejšie: Hlavné mesto Podgorica)
* Rožaje
* Šavnik
* Tivat
* Tuzi
* Ulcinj
* Zeta
* Žabljak
Najnovšími obcami sú Petnjica (2013), Gusinje (2014), Tuzi (2018) a Zeta (2022). Obce Tuzi a Zeta boli vyčlenené spod Hlavného mesta Podgorica, dovtedy boli jeho súčasťou ako tzv. *gradske opštine*, čiže poloautonómne „mestské obce".

## Podrobnosti o obciach




## Zdroj

Kategória:Administratívne členenie Čiernej Hory
Kategória:Obštiny Čiernej Hory
Kategória:Geografia Čiernej Hory
Opština

**Opština** (srbský a macedónsky výraz znamenajúci občina, obec) môže byť:
* obec (Srbsko)
* obec (Čierna Hora)
* obec (Macedónsko)
* obec (Bosna a Hercegovina)

## Pozri aj
* općina (Chorvátsko)
* občina (rôzne)
* obščina (Rusko)
* obština (Bulharsko)
Vauvert

**Vauvert** môže byť:
* obec vo Francúzsku, pozri Vauvert (Gard)
* kantón vo Francúzsku, pozri Vauvert (kantón)
Cologne

**Cologne** môže byť:
* francúzska obec, pozri Cologne (Gers)
* francúzsky kantón, pozri Cologne (kantón)
Condom

**Condom** môže byť:

* obec vo Francúzsku, pozri Condom (obec)
* obvod vo Francúzsku, pozri Condom (obvod)
* kantón vo Francúzsku, pozri Condom (kantón)
Lias

**Lias** môže byť:
* v geológii:
** staršie označenie pre obdobie spodnej jury v druhohorách, pozri spodná jura
** litostratigrafická jednotka vrchnotriasových a spodnojurských usadených hornín v Spojenom kráľovstve, pozri skupina lias
* francúzska obec v departemente Gers, pozri Lias (Gers)
Argeia (manželka Polyba)

**Argeia** (starogr. Ἀργεία – Argeia, ) je v gréckej mytológii manželka korintského kráľa Polyba a matka Arga, staviteľa lode Argó.

Argeia je v gréckych mýtoch podľa jednej verzie manželkou korintského kráľa Polyba a matka Arga, (podľa inej verzie bol Argos synom Frixa a Chalkiopy) účastníka výpravy Argonautov za zlatým rúnom do ďalekej Kolchidy. Jej syn Argos pod dohľadom bohyne Atény postavil loď Argó na ktorej sa plavili. 

## Referencie

Kategória:Postavy gréckej mytológie
Durban (Gers)

**Durban** je francúzska obec, ktorá sa nachádza v departemente Gers, v regióne Midi-Pyrénées.

## Poloha
Obec má rozlohu . Najvyšší bod je položený  a najnižší bod 

## Obyvateľstvo
Počet obyvateľov obce je  ().

Nasledujúci graf zobrazuje vývoj počtu obyvateľov v obci.

## Referencie


## Pozri aj
*Zoznam obcí departementu Gers

Kategória:Obce v departemente Gers
Ázijská ragbyová únia

**Ázijská ragbyová únia** (skr. **Asia Rugby**, predtým **ARFU***Asian Rugby Football Union*) je ázijská športová konfederácia, ktorá združuje ragbyové zväzy ázijských štátov. Vznikla v roku 1968 a sídli v Hongkongu. Združuje 32 národných ragbyových zväzov a na jej čele od roku 2013 stojí Hongkončan Trevor Gregory. Asia Rugby je členom Medzinárodnej ragbyovej federácie (IRB) a takisto OCA. 

Od 19772011 bola členom aj *Ragbyová federácia štátov arabského Zálivu*. Tá sa ale rozpadla a vznikli samostatné ragbyové federácie v Saudskej Arábii, Kuvajte, Bahrajne, Katari a Spojených arabských emirátov. Len niektoré z nich sú však členmi Asia Rugby. 

Niektoré členské zväzy Asia Rugby nie sú členom IRB, resp. čakajú na členstvo. Niektoré ázijské štáty majú svoju zastrešujúcu federáciu, ale nie sú členom Asia Rugby, v iných štátoch ako Palestína, Vietnam či Omán sa ragby hrá, ale zatiaľ (2012) nemajú národnú federáciu. Najnovším členom sa v máji 2015 stala Sýria.

## Členské federácie

**Ostatné ázijské federácie**

## Podujatia
**15-kové ragby**:
* Ázijský pohár 5 národov
* Majstrovstvá Ázie žien
* Majstrovstvá Ázie juniorov
* Kvalifikácia na Majstrovstvá sveta mužov i žien

**7-kové ragby**:
* Ázijské hry
* Asian Sevens Series
* Asian Sevens Series juniorov

## Referencie

## Externé odkazy
* Oficiálna stránka ARFU 
* Ázijský ragbyový portál  

Ragby
Kategória:Medzinárodné ragbyové organizácie
Kategória:Organizácie založené v 1968
Čierna hora (vrch v Levočských vrchoch)

**Čierna hora** () je najvyšší vrch Levočských vrchov, krajinného celku Podhôľno-magurskej oblasti. Nachádza sa približne  južne od Starej Ľubovne.

## Poloha
Vrch sa nachádza v horskom hrebeni na severe strednej časti pohoria, v geomorfologickom podcelku Levočská vysočina, približne  východne od obce Ihľany. Nachádza sa v Prešovskom kraji, okrese Stará Ľubovňa a zasahuje do katastrálneho územia obcí Jakubany a Lomnička. Čierna hora je v povodí rieky Poprad.

## Opis
Vrch leží v južnej časti mohutného horského chrbta, ktorý sa v tvare písmena „U“ tiahne od *Mackovej* () cez Ihlu () a Čiernu horu až po Javorinku (). Západne leží Ihla, severovýchodne Banisko (), východne Šípková hora (). Severné svahy masívu odvodňujú prítoky Kolačkovského potoka, východné a južné svahy odvádzajú vodu prítokmi riečky Jakubianka. Veľká časť vrchu je odlesnená.

### Výhľady
Vrch je z veľkej časti odlesnený a poskytuje zaujímavé výhľady. Celý hrebeň po vrch Ihla ponúka výhľad na okolité vrchy pohoria, jedinečný je tiež výhľad na Belianske a časť Vysokých Tatier. Dobre pozorovateľné sú tiež Kráľovohoľské Tatry, Volovské vrchy, Branisko i Babia hora.

## Prístup
Na vrchol nevedie značkovaný chodník a najľahší výstup je z obce Nižné Ružbachy po  červeno značenom chodníku s odbočením cez vrch Ihla.

## Referencie

## Pozri aj
* Zoznam vrcholov v Levočských vrchoch
* Levočské vrchy

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Dizertačná práca

**Dizertačná práca** alebo **dizertácia** je rozsiahla vedecká rozprava, v ktorej sa na základe vedeckého výskumu a s využitím bohatého dokladového materiálu a vedeckých metód rieši zložitý odborný problém. Dizertácia býva predpokladom pre udelenie akademického titulu PhD. (v minulosti aj CSc.) a je záverom 3. stupňa vysokoškolského vzdelania. V slovenskej legislatíve (zákon č. 131/2002 Z. z. o vysokých školách) je predpokladom pre ukončenie doktorského štúdia okrem obhájenia dizertačnej práce aj vykonanie dizertačnej skúšky. Dizertačná skúška predchádza odovzdaniu práce, pretože sa na ňu študent prihlasuje do 18 resp. 24 mesiacov od začiatku štúdia (v závislosti od odboru štúdia). Súčasťou dizertačnej skúšky je písomná práca, vypracovaná k dizertačnej skúške (tzv. minimová práca).

## Referencie

Kategória:Písomné práce
Kategória:Vysoké školy
Kategória:Veda
Medzinárodné letisko Artura Merina Beníteza

**Medzinárodné letisko Artura Merina Beníteza** alebo **Medzinárodné letisko Santiago**, alebo **Letisko Pudahuel** (), (IATA: **SCL**, ICAO: **SCEL**) je medzinárodné letisko pri mestečku Pudahuel, približne 15 km severozápadne od centra čilského hlavného mesta Santiaga. S takmer 13 miliónmi cestujúcich v roku 2011 bolo deviatym najvyťaženejším letiskom Latinskej Ameriky. Je tiež významnou  spojnicou pre lety medzi Oceániou a Latinskou Amerikou. Letisko bolo v rokoch 2011 a 2012 vyhodnotené cenou Air Cargo Excellence ako najlepšie latinskoamerické letisko pre nákladnú dopravu. Vlastníkom je čilský štát, prenajímateľom je čilsko-kanadsko-španielska spoločnosť *SCL Terminal Aéreo Santiago S.A. Sociedad Concesionaria*. Letisko je jednou zo základní vzdušných síl čilskej armády.

## História
Rastúca letecká preprava a používanie väčších a výkonnejších lietadiel najmä pri medzikontinentálnych letoch viedli v päťdesiatych rokoch čilskú vládu k rozhodnutiu postaviť nové letisko, ktoré by spĺňalo požiadavky svojej doby. Výstavba sa začala v roku 1961 a bola ukončená v roku 1967. V roku 1980 bolo letisko premenované na letisko *Artura Beníta Meríneza*, zakladateľa čilských vzdušných ozbrojených síl. Výstavba nového terminálu bola ukončená v roku 1994 a budova starého bola v prevádzke až do roku 2001. Terminál sa nachádza medzi oboma pristávacími dráhami, má štyri poschodia a je navrhnutý podľa architektonického konceptu letiska v Marseille. 
Výstavba druhej pristávacej dráhy bola ukončená v roku 2005.

## Rozvoj letiska

V roku 2008 letisko dosiahlo svoju maximálnu kapacitu, 9,5 milióna cestujúcich ročne. V prípravnom štádiu je výstavba ďalšieho terminálu, pristávacej dráhy a výstavba linky ľahkého metra, ktorá by prepojila letisko s čilským hlavným mestom. Predpokladaný počet cestujúcich je 14 miliónov do roku 2014 a 34 miliónov v roku 2034.

## Externé odkazy
*Oficiálna stránka letiska (eng) 

## Zdroje



Kategória:Santiago (Čile)
Kategória:Letiská v Čile
Au pair

**Au pair** môže byť:
*mladý človek pomáhajúci v zahraničí s domácimi prácami bezplatne len za stravu a ubytovanie, pozri au pair (človek)
*týkajúci sa takýchto mladých ľudí
*za protislužbu (t.j. bezplatne), pozri al pari

## Zdroj
* au pair. In: *[[Slovník cudzích slov (akademický)]]*, 2005. dostupné online
Haputovia

thumb|right|200px|Haputovia
**Haputovia** (domáci názov *gerad*, azerbajdž. *haputlular*, rus. *гапутлинцы* - gaputlincy alebo *xапуты* - chaputy alebo *xапутлинцы* - chaputlincy) je etnikum obývajúce azerbajdžanskú vysokohorskú obec Haput (iné názvy: Hapit, Chaput, Gaputlin). Koncom 19. storočia sa začali veľké patriarchálne rodiny rozpadať a Hyputovia začali migrovať z hôr. 
V roku 1880 uvádzajú oficiálne pramene 1433 Haputov v pôvodne osídlených oblastiach a v obciach Göyçay a Şamaxı 710 ľudí.
V súčasnosti žije v tomto regióne asi 70 rodín, cca. 700 ľudí tohto etnika. Mnohí z nich hovoria v súčasnosti už po azerbajdžansky.

Vzhľadom na horské pasienky v okolí dediny Haput sa aj Haputovia podobne ako iné etniká obývajúce túto oblasť sústredili na chov zvierat a drobné remeselné práce - pletenie vlnených ponožiek, výroba kobercov atď.

## Externé odkazy
*Хапуты. flnka.ru

Kategória:Etniká, národy a národnosti
Občina

**Občina** môže byť:
*v dávnej minulosti: forma združenia ľudí, pozri občina (spoločenstvo)
*na Slovensku v minulosti: pôda patriaca obci
*v Rusku: spoločenská organizácia ruských roľníkov v 18. a 19. stor., pozri občina (Rusko)
*slovinský výraz pre obec, pozri obec (Slovinsko)

## Pozri aj
*opština
*općina
*obščina
Općina

**Općina** (chorvátsky výraz znamenajúci občina, obec) môže byť:
*obec (Chorvátsko)
*obec (Bosna a Hercegovina)

## Pozri aj
*opština (Srbsko, Čierna Hora, Macedónsko)
*občina (rôzne)
*obščina (Rusko)
*obština (Bulharsko)
Katedrála Najsvätejšej Trojice (Sibiu)

náhľad|Katedrála Najsvätejšej Trojice v Sibiu
náhľad|Interiér katedrály
**Katedrála Najsvätejšej Trojice** v rumunskom meste Sibiu je katedrálnym chrámom Rumunskej pravoslávnej cirkvi.

## Dejiny
Sibiu patrilo k rumunským mestám v Sedmohradsku, kde žili príslušníci rôznych náboženských vyznaní. V meste mali veľké chrámy príslušníci rímskych a gréckych katolíkov, evanjelikov, unitárov a kalvínov. Pravoslávnym veriacim rumunskej národnosti chýbal dôstojný duchovný stánok. V roku 1857 sa začala zbierka na vybudovanie pravoslávnej katedrály. Prispel na ňu samotný rakúsky imperátor i guvernér Sedmohradska.

Základný kameň katedrály bol položený 18. augusta 1902 počas pôsobenia metropolitu Ioana Metianu. Stavebné práce trvali do roku 1904. Katedrála stojí na mieste staršieho gréckeho chrámu z roku 1778. Posvätený bol v roku 1906.

## Architektúra
Katedrála je vybudovaná v tradičnom byzantskom slohu a kopíruje matku pravoslávnych chrámov Hagia Sofia z Konštantinopolu. Nájdeme tu však aj prvky tradičného rumunského štýlu a prvky barokovej architektúry. Exteriér je vybudovaný z červenej a žltej tehly. Chrám je dlhý 53,10 metrov a najvyššia veža dosahuje výšku 43 metrov.

Ikonostas pochádza z dielne z Bukurešti a nádhernú maľbu Krista Panttokratora vytvoril umelec Octavian Smilgeschi z neďalekej obce Ludos.

## Externé odkazy
* Catedrala Ortodoxă , Sibiu City Hall
* Catedrala Ortodoxă: Strada Mitropoliei
* Katedrála Najsvätejšej Trojice Sibiu

Kategória:Pravoslávne katedrály v Rumunsku
Sibiu
Belianske jazero

::*Výraz Belianske tajchy je aj súhrnné označenie tajchov Belianske jazero, [[Halčianske jazero]] a [[Goldfusské jazero]].*

**Belianske jazero** (normovaný názov; iné názvy: **Beliansky rybník**, **Beliansky tajch**) je tajch v Štiavnických vrchoch. Nachádza sa v Banskej Štiavnici, neďaleko obce Banská Belá.

Tajch vznikol pred rokom 1747. V druhej polovici 18. storočia a v 19. storočí slúžil tajch, spoločne s Halčianskym tajchom na pohon stúp v Kozelníckej doline.

## Dokumentácia priehrady hrádze
* Základné rozmery:
** výška hrádze 
** šírka hrádze 
** dĺžka hrádze 
** kóta koruny hrádze 
** objem vodnej nádrže – 
** výška hrádze 

## Referencie

Kategória:Tajchy na Slovensku
Kategória:Rybníky na Slovensku
Kategória:Jazerá na Slovensku
Kategória:Banská Štiavnica
Kategória:Vodstvo v okrese Banská Štiavnica
Teplý Vrch (vodná nádrž)

**Teplý Vrch** alebo **Teplý vrch** je vodná nádrž na juhu stredného Slovenska v rimavskosobotskom okrese na hornom toku rieky Blh. 

Nachádza sa v Rimavskej kotline neďaleko obce Teplý Vrch a patrí medzi najvyhľadávanejšie rekreačné lokality. Slúži hlavne na kúpanie, jachting, rybolov a vodné športy. Pri nádrži je reštaurácia, turistická ubytovňa, chatová osada a autokemping.

## Zdroje

Teplý vrch
Kategória:Okres Rimavská Sobota
Kategória:Povodie Rimavy
Africká ragbyová konfederácia

**Africká ragbyová konfederácia** (skr. **CAR***Confédération Africaine de Rugby*) je africká športová konfederácia, ktorá združuje ragbyové zväzy afrických štátov. Vznikla v roku 1986 a sídli v Tunise, v Tunisku. Momentálne (2012) združuje 35 národných ragbyových zväzov a na jej čele stojí Tunisan Khaled Babbou. CAR je členom Medzinárodnej ragbyovej federácie (IRB) a takisto členom ANOCA. 

Niektoré členské zväzy CAR nie sú členom IRB, resp. čakajú na členstvo. Niektoré štáty majú svoju zastrešujúcu federáciu, ale nie sú členom CAR, v iných štátoch ako Gambia, Lesotho či Mozambik sa ragby hrá, ale zatiaľ (2012) nemajú národnú federáciu. 

## Dejiny
Africká ragbyová konfederácia bola založená v januári 1986 ôsmimi členmi: Keňa, Madagaskar, Maroko, Pobrežie Slonoviny, Senegal, Seychely, Tanzánia a Tunisko. Po skončení apartheidu v Juhoafrickej republike sa na zhromaždení CAR v roku 1992 rozhodlo o začlenení tejto krajiny, ktorej mužský tím patrí medzi najlepšie družstvá sveta.

V roku 2005 vznikol multi-národný výber Afriky s názvom *African Leopards*, ktorý vznikol podľa úspešného vzoru *Pacific Islanders* oceánskych štátov.

## Členské federácie

**Ostatné africké federácie**

## Podujatia
**15-kové ragby**:
* Africký pohár
* Pohár CAR
* Rozvojový pohár CAR

**7-kové ragby**:
* CAR sevens *(muži aj ženy)*

## Referencie

## Externé odkazy
* Oficiálna stránka CAR   

Ragby
Kategória:Medzinárodné ragbyové organizácie
Kategória:Organizácie založené v 1986
Kúkai

**Kúkai** (* 773† 830) bol japonský úradník a neskoršie (od roku 804) budhistický mních, zakladateľ školy šingon. Podľa tradície bol nielen nadaným učiteľom, ale aj umelcom, mal vynájsť japonský spôsob písania kana. V roku 797 vydal knihu *Sango šiki* v ktorej porovnal konfucianizmus, taoizmus a budhizmus. Počas svojho pôsobenia učil ezoterickú cestu budhizmu šingon, ktorú v roku 812 založil ako samostatnú denomináciu. O štyri roky neskôr založil na vrchu Koja náboženské centrum. Na sklonku života sa stal obľúbeným na cisárskom dvore kde inicioval cisárov do ezoteriky a vykonával teatrálne ezoterické rituály.

## Referencie

## Iné projekty

Kategória:Narodenia v 773
Kategória:Úmrtia v 830
Kategória:Japonské náboženské osobnosti
Kategória:Budhistickí mnísi
National Airports System

**National Airports System** (NAS) je kanadský zoznam letísk, ktorý bol ustanovený vládnym programom National Airports Policy z roku 1994. Jeho pôvodným zámerom bolo zastrešiť všetky letiská s ročným objemom cestujúcich nad 200,000, ako aj letiská, obsluhujúce hlavné mestá provincií a teritórií štátu. Letiská sa mali postupne privatizovať.

Akékoľvek letisko s počtom  cestujúcich 200 000 a viac v priebehu troch po sebe nasledujúcich rokov má byť pridané do systému. Akékoľvek letisko, ktoré nespĺňa tieto požiadavky, okrem letísk hlavných miest provincií a teritórií, má byť zo systému odstránené. Avšak od roku 1994 len jedno letisko sa stalo novým členom Iqaluit Airport a žiadne iné letisko nebolo zo zoznamu odstránené napriek faktu, že na dvoch letiskách počet cestujúcich klesol pod hranicu 200 000 za rok, Montréal-Mirabel International Airport a Gander International Airport.

Všetky letiská, s výnimkou troch letísk, ktoré sa nachádzajú v hlavných mestách teritórií, sú vlastnené  spoločnosťou Transport Canada a prenajímané miestnym úradom, ktoré majú na starosti ich prevádzku. 

Pri svojom vzniku v roku 1994, 26 letísk, členov National Airports System, obstarávalo 94% všetkej pravidelnej osobnej a nákladnej leteckej dopravy v Kanade.

## Zoznam letísk National Airports System

* Alberta
** Medzinárodné letisko Calgary, YYC, 12 173 977
** Edmonton International Airport, YEG, 6 230 876

* Britská Kolumbia
** Kelowna International Airport, YLW, 1 359 619
** Prince George Airport, YXS, 409 929
** Medzinárodné letisko Vancouver, YVR, 17 057 968
** Victoria International Airport, YYJ, 1 501 189

* Manitoba
** Medzinárodné letisko Jamesa Armstronga Richardsona, YWG, 3 452 307

* New Brunswick
** Fredericton International Airport, YFC, 248 740 (2007)
** Greater Moncton International Airport, YQM, 549 315
** Saint John Airport, YSJ, 238 300

* Newfoundland a Labrador 
** Gander International Airport, YQX, 89 829
** St. John's International Airport, YYT, 1 184 655

* Nové Škótsko
** Halifax Stanfield International Airport, YHZ, 3 458 961

* Nunavut
** Iqaluit Airport, YFB, 113 130 (2007)

* Ontário
** London International Airport, YXU, 462 019
** Ottawa Macdonald-Cartier International Airport, YOW, 4 146 628
** Thunder Bay International Airport, YQT, 625 345
** Pearsonovo medzinárodné letisko, YYZ, 30 127 431

* Ostrov princa Eduarda
** Charlottetown Airport, YYG, 272 381

* Quebec
** Medzinárodné letisko Pierra Elliotta Trudeau, YUL, 12 032 699
** Montréal-Mirabel International Airport, YMX, n/a <200,000
** Québec City Jean Lesage International Airport, YQB, 1 099 915

* Saskatchewan
** Regina International Airport, YQR, 991 108
** Saskatoon John G. Diefenbaker International Airport, YXE, 1 102 924

* Severozápadné teritóriá
** Letisko Yellowknife, YZF, 304 327

* Yukon 
** Erik Nielsen Whitehorse International Airport, YXY, 199 594

Počty cestujúcich sú z roku 2008.

## Referencie

## Externé odkazy
* National Airports Policy

## Zdroj


Kategória:Letiská v Kanade
Kategória:Letecká doprava v Kanade
Majstrovstvá sveta v boxe 2011

**Majstrovstvá sveta v boxe 2011** sa konali v športovej hale Heydara Aliyeva v Azerbajdžane, v hlavnom meste Baku od 22. septembra do 10. októbra 2011. Súťaž prebiehala pod dohľadom svetového riadiaceho orgánu pre amatérsky box, AIBA. Nadväzovali na najväčšie majstrovstvá sveta v boxe ktoré sa konali v roku 2009 v Taliansku. Tieto majstrovstvá sveta slúžili ako kvalifikácia na letné olympijské hry 2012 v Londýne. Prišlo 685 boxerov zo 127 krajín. 

## Tabuľka medailí podľa krajín

Kategória:Box
Repisko (vrch v Levočských vrchoch)

**Repisko** () je vrch v pohorí Levočské vrchy. Leží nad Jakubanmi, približne  južne od Starej Ľubovne. 

## Poloha
Nachádza sa v severnej časti pohoria, v geomorfologickom podcelku Levočská vysočina. Leží v Prešovskom kraji, v okrese Stará Ľubovňa a zasahuje na katastrálne územie obcí Kolačkov a Jakubany. Najbližšími sídlami sú severovýchodne ležiace Jakubany a severne situovaný Kolačkov, východne sa nachádza Šambron, severne Nová Ľubovňa a Nižné Ružbachy a západne Lomnička a Ihľany.

## Opis
Repisko leží v hrebeni, ktorý vedie z Čiernej hory () severným smerom na Javorinku (). Východne sa nachádza Hromovec (), Kýčery (), Siminy () a Magurič (), južným smerom Čiernohuzec (), Šípková hora (), Banisko (), Čierna hora a Ihla (), západným Javorina () a Grúň () a severným Kotník (), Predné hory () a Javorinka (). Oblasť patrí do povodia rieky Poprad, kde vodu z východných častí masívu odvádza Jakubianka a zo západných jej prítok Kolačkovský potok. Na vrchol nevedie značený turistický chodník. 

### Výhľady
Vrchol pokrýva nesúvislý lesný porast s horskou lúkou, ktorá umožňuje obmedzený rozhľad. Z vhodných lokalít je možné pozorovať okolité vrcholy Levočských vrchov, Spišskú Maguru, Ľubovniansku vrchovinu, Spišsko-šarišské medzihorie, Čergov, časť Nízkych a Vysokých Tatier a Babiu horu.

## Prístup
Na vrchol nevedie značená turistická trasa, preto prístup je možný neznačenými chodníkmi a lesnými cestami z okolitých sídiel.

## Referencie

## Pozri aj
* Levočské vrchy
* Levočská vysočina
* Zoznam vrcholov v Levočských vrchoch

## Iné projekty

## Externé odkazy
* Poloha na turistickej mape

Kategória:Vrchy v Levočských vrchoch
Kategória:Tisícovky na Slovensku
Kategória:Vrchy v okrese Stará Ľubovňa
Kategória:Jakubany
Kategória:Kolačkov
Mariánska hora

**Mariánska hora** () je vrch v pohorí Levočské vrchy. Leží nad mestom Levoča, približne  severne od jej centra. Pod vrcholom sa nachádza Bazilika Navštívenia Panny Márie, ktorá je jedným z najnavštevovanejších pútnických miest Slovenska.

## Poloha
Nachádza sa na južnom okraji pohoria, v geomorfologickom podcelku Levočské úboče. Leží v Prešovskom kraji, v okrese Levoča a na katastrálnom území mesta Levoča. Najbližším sídlom je južne situované mesto Levoča, východným smerom sa nachádza Uloža a západným Dlhé Stráže a Hradisko.

## Opis
Mariánska hora leží na rozhraní Levočských vrchov a Hornádskej kotliny, priamo nad mestom Levoča. Západným smerom sa nachádza Brezová () a Ostrá hora (), severným Krížový vrch (), Holý vrch () a Veľká Krásna (), východným Zimná hôrka () a Krúžok () a južným Šibenik (), Kačelák () a Lúč (). Západnú časť odvodňuje Levočský potok, východné svahy jeho prítok Krížny potok, patriace do povodia Hornádu. Na vrchol vedie značený turistický chodník z Levoče. Pod vrcholom stojí Bazilika Navštívenia Panny Márie, ktorá je dostupná i cestou cez osadu Rúrna. Lokalitou vedie tiež Svätojakubská cesta, Slovenská mariánska cesta a Medzinárodná diaľková trasa I23.

### Výhľady
Samotný vrchol pokrýva lesný porast, no v jeho blízkosti stojí bazilika s rozsiahlou lúkou, umožňujúcou obmedzený rozhľad. Z vhodných častí tak možno vidieť najmä mesto Levoča a jeho okolie, Hornádsku kotlinu, no tiež okolité vrcholy Levočských vrchov, Volovské vrchy, Slovenský raj i východnú časť Nízkych Tatier.

## Prístup
* po  modro značenej turistickej trase k bazilike pod vrcholom:
** od juhu z Levoče
** od severu z Levočskej Doliny cez rázc. Kúty
* po  červenej trase od východu z Ulože cez rázc. Kúty
* po ceste z Levoče cez Rúrovú a Druhú lúku

## Referencie

## Pozri aj
* Bazilika Navštívenia Panny Márie na Mariánskej hore
* Levočské vrchy
* Zoznam vrcholov v Levočských vrchoch

## Iné projekty

## Externé odkazy
* Poloha na turistickej mape
* Európska sieť mariánskych pútnických miest, farnostlevoca.sk

Kategória:Vrchy v Levočských vrchoch
Kategória:Vrchy pod 1000 metrov na Slovensku
Kategória:Vrchy v okrese Levoča
Kategória:Levočské vrchy
Kategória:Levoča
Kategória:Katolícke pútnické miesta
Kategória:Pútnické miesta na Slovensku
Bitka pri Moháči

**Bitka pri Moháči** alebo **Moháčska bitka** môže byť:

* vojenský stret, ktorý sa odohral dňa 29. augusta 1526 medzi kresťanskou armádou uhorského a českého kráľa Ľudovíta II. Jagelovského a osmanským vojskom sultána Süleymana I. Nádherného, pozri Bitka pri Moháči (1526)
* vojenská bitka, ku ktorej došlo dňa 12. augusta 1687 medzi kresťanskou armádou Svätej ligy pod velením lotrinského vojvodu Karola V. a osmanským vojskom veľkovezíra Sari Süleymana Pašu, pozri Bitka pri Moháči (1687)
Žltá škvrna

náhľad|Rez oka – žltá škvrna dole
**Žltá škvrna** (**makula**, lat. *macula lutea*, vo všeobecnej anatómii stavovcov tiež *area centralis* – centrálna oblasť) je miesto na očnej sietnici, kde je najväčšia hustota čapíkov a teda aj najostrejšie videnie. Obraz, na ktorý sa človek pozerá kolmo, sa premieta práve do tohto bodu.

Zaujímavé je, že žltá škvrna v skutočnosti zaživa nie je vôbec žltá, ale o niečo červenejšia ako okolie. Tento prívlastok však makula dostala podľa toho, že žltou sa javí u mŕtvoly.

## Anatómia
Žltá škvrna má v priemere asi . Obsahuje karotenoidy luteín a zeaxantín. V jej centrálnej časti sa nachádza fovea centralis, v centre tejto je tzv. foveola. Ide o termíny označujúce miesta, v ktorých postupne pribúda čapíkov a zvyšuje sa ostrosť videnia, a v úplnom strede nie sú vôbec žiadne tyčinky.

## Ochorenie
Niektoré ochorenia súvisiace s poškodením žltej škvrny sú veľmi vážne a môžu spôsobiť až oslepnutie. Častá je makulárna degenerácia.

## Referencie

## Zdroj
* 

Kategória:Anatómia oka
Žaluď

**Žaluď** môže byť:
* plod duba, pozri Žaluď (dub)
* časť penisu, pozri žaluď (pohlavný úd)
* farba v kartách, pozri žaluď (karty)
Repisko

**Repisko** môže byť:

* podcelok Spišskej Magury, pozri Repisko (geomorfologický podcelok) 
* vrch v Levočských vrchoch, pozri Repisko (vrch v Levočských vrchoch)
* vrch v Spišskej Magure, pozri Repisko (vrch v Spišskej Magure)
*dedina v Poľsku, pozri Repisko (Malopoľské vojvodstvo)
Žltá linka

**Žltá linka** môže byť:

* linka metra v Chicagu, pozri Žltá linka (Chicago Transit Authority)
* linka metra v Montreale, pozri Žltá linka (metro v Montreale)
Polites

**Polites** alebo **Polités** (*Polites*/ iný prepis *Polités*) môže byť:
* v gréckej mytológii:
** syn trójskeho kráľa Priama, pozri Polites (syn Priama)
** spoločník Odysea, člen jeho lodnej posádky, pozri Polites (Odysea)
* olympijský víťaz v roku 69, pozri Polites z Keramu 

**Polites** môže byť aj:
* rod severoamerických motýľov, pozri Polites (rod motýľov)
* planétka, pozri 4867 Polites
Oceánska ragbyová federácia

**Oceánska ragbyová federácia** (skr. **FORU***Federation of Oceania Rugby Union*) je oceánska športová konfederácia, ktorá združuje ragbyové zväzy oceánskych štátov. Momentálne (2012) združuje 15 národných ragbyových zväzov a na jej čele stojí Samoan Lefau Harry Schuster. FORU je členom Medzinárodnej ragbyovej federácie (IRB) a takisto členom ONOC. 

Niektoré členské zväzy FORU ako Nová Kaledónia, Tuvalu a Wallis a Futuna nie sú členom IRB, resp. čakajú na členstvo. V niektorý štátoch ako Marshallove ostrovy, Mikronézia, Nauru, Palau, Severné Mariány či Tokelau sa ragby hrá, ale zatiaľ (2012) nemajú národnú federáciu. 

Členmi FORU sú aj 2 ragbyové veľmoci, Austrália a Nový Zéland, ktoré dlhodobo patria medzi špičku vo svetových súťažiach mužov a tiež žien.

## Členské federácie

## Podujatia
**15-kové ragby**:
* Pacifický pohár národov
* Pacifický pohár
* Oceánsky pohár FORU
* Oceánske majstrovstvá juniorov

**7-kové ragby**:
* Majstrovstvá Oceánie 7s *(muži)*

## Referencie

## Externé odkazy
* Oficiálna stránka FORU 

Ragby
Kategória:Medzinárodné ragbyové organizácie
Hexakyanoželeznatan draselný

**Hexakyanoželeznatan draselný** (iné názvy: **hexakyanidoželeznatan draselný**, **žltá krvná soľ, ferokyanid draselný**) je komplexná zlúčenina železa. Jej vzorec je K4[Fe(CN)6].

## Dejiny
Hoci je v názve slovo „krvná“, v krvi sa nenachádza. Svoj názov získala historicky, keď sa pripravovala tavením potaše (K2CO3) s dusíkatými prírodnými látkami (napr. krvou, kožou alebo mäsom zotletých zvierat). Na rozdiel od červenej krvnej soli neuvoľňuje ani v stopovom množstve kyanidové ióny CN-, ktoré zabraňujú bunkovému dýchaniu, či dokonca prenosu kyslíku v krvi hemoglobínom.

## Použitie
Slúži na výrobu farbív. Reakciou so železitými iónmi vzniká modrá zrazenina, známa ako berlínska (pruská) modrá (Fe4[Fe(CN)6]3), čo sa využíva v kvalitatívnej analýze. Berlínska modrá sa skôr získavala zo živočíšnych zdrojov. Vyžíhaním zrazenej krvi vznikla žltá krvná soľ, ktorá bola potom zrážaná pyritovými výluhmi (Fe3+). V potravinárstve a v cestnej údržbe sa používa ako protihrudkujúca látka kuchynskej soli. Na potravinách je označovaná ako **E536**.

## Pozri aj
* Hexakyanoželezitan draselný – červená krvná soľ, ferikyanid draselný

## Referencie

* 

## Literatúra
* 

Draselný
Kategória:Zlúčeniny draslíka
Kategória:Zlúčeniny železa
536
Žltá linka (metro v Montreale)

náhľad|Linky metra v Montreale
**Žltá linka** alebo **Linka 4** vedie zo stanice Berri-UQAM do stanice Longueuil–Université-de-Sherbrooke montrealského metra a má celkovo 3 stanice:

# Berri-UQAM
# Jean-Drapeau
# Longueuil–Université-de-Sherbrooke

Táto linka metra má v prestupnej konečnej stanici Berri-UQAM napojenie na oranžovú a zelenú linku.

## Zdroj
* 

Kategória:Doprava v Montreale
Tulipánová revolúcia

**Tulipánová revolúcia** je označenie udalostí, ktoré nastali v roku 2005 v Kirgizsku po vyhlásení výsledkov druhého kola tamojších parlamentných volieb. Hlavnou postavou udalostí sa stal Kurmanbek Bakijev, predseda *Ľudového hnutia Kirgizska*, koalície opozičných politických strán kandidujúcej v parlamentných voľbách v roku 2005. Počas tulipánovej revolúcie bol zvrhnutý autoritársky režim prezidenta Askara Akajeva. Symbolom pádu Akajevovho režimu sa tiež stalo prepustenie Felixa Kulova z väzenia. 

Tulipánová revolúcia sa radí medzi tzv. farebné revolúcie.

Protestujúci si ako symboly osvojili ružové a žlté farby. Revolúciu podporovalo študentské hnutie odporu *KelKel* (voľne prekladané ako *renesancia a svit boží*).

## Priebeh
Po vyhlásení výsledkov druhého kola parlamentných volieb z 13. marca 2005 vypukli v mestách Džalalabád a Oš protivládne demonštrácie, ktorých účastníci obvinili vládnu stranu zo zmanipulovania volieb a požadovali odstúpenie prezidenta Akajeva. Prezident sa 20. marca pokúsil demonštrácie brutálne rozohnať zásahom polície a špeciálnych jednotiek. Pri zásahu bolo podľa prvých správ zabitých 14 ľudí (neskôr bola táto informácia dementovaná), nepokoje však neskončili. Následujúceho dňa začal prezident ustupovať - prostredníctvom svojho hovorcu odkázal, že je ochotný s opozíciou rokovať a prisľúbil prešetrenie údajných volebných podvodov.

Keď sa demonštrácie 24. marca presunuli aj do kirgizského hlavného mesta Biškeku, po útoku demonštrantov na vládny palác utiekol Akajev s rodinou z krajiny. O deň neskôr parlament vymenoval za premiéra vodcu opozície Bakijeva a poveril ho aj funkciou prezidenta. Askar Akajev oficiálne rezignoval 3. apríla v Moskve. Prechodné obdobie ukončili predčasné prezidentské voľby 26. júna 2005, ktoré vo funkcii potvrdili Kurmanbeka Bakijeva.

## Následný vývoj
Do Bakijeva obyvatelia Kirgizska vkladali veľké nádeje a spojovali s jeho menom lepšiu budúcnosť. Bakijev však začal postupne budovať systém osobnej moci a na kľúčové mocenské miesta dosadzoval príslušníkov svojej vlastnej rodiny. Po piatich rokoch svojej vlády bol podľa všetkého rovnako nenávidený ako jeho predchodca. 7. apríla 2010 bola pri krvavých nepokojoch jeho vláda zosadená.

## Hodnotenie
*„Navonok udalosti v Kirgisku pripomínali gruzínsku ružovú revolúciu či ukrajinskú oranžovú revolúciu. … Na  rozdiel od vyššie zmienených krajín však nové vedenie v Kirgisku nebolo legitímne: moc bola zvrhnutá silou a legitímne zvolený nový prezident musel utiecť zo štátu. V Kirgisku nešlo o moc medzi doterajším režimom a opozíciou … [šlo] o boj medzi regionálnymi politickými klanmi. … Spoločný charakteristický rys všetkých troch tzv. revolúcii bola určitá úloha západných neziskoviek. … v Kirgisku … tieto nadácie objektívne podkopávali stabilitu štátu.“*

## Referencie


## Zdroj
* 

Kategória:Dejiny Kirgizska
Kategória:Farebné revolúcie
Medzinárodné letisko Tocumen

**Medzinárodné letisko Tocumen** (,
IATA: **PTY**, ICAO: **MPTO**) je medzinárodné letisko v hlavnom meste stredoamerického štátu Panama Panama. Je vzdialené 24 km od hlavného mesta štátu. V rokoch 2006 až 2012 prešlo rozsiahlym modernizačným programom. Je najvyťaženejším letiskom Strednej Ameriky a jediným letiskom oblasti s dvoma pristávacími dráhami. 

## Dejiny
Panamské letiská boli počas druhej svetovej vojny využívané americkou armádou. Jedným z cieľov ochrany bola aj ochrana Panamského kanálu. Letisko bolo oficiálne otvorené v roku 1947 a v roku 1953 bol otvorený prvý terminál, ktorý bol rozšírený a zmodernizovaný v roku 1978. Je pomenované podľa rieky Tocumen. V rokoch 1981-1989 bolo letisko premenované a v roku 1989, po páde vojenskej diktatúry, sa vrátilo k originálnemu názvu. V rokoch 2006 až 2012 prešlo letisko ďalšou rozsiahlou modernizáciou, ktorej najvýznamnejšiu časť tvorí nový terminál. Modernizačné práce zvýšili kapacitu letiska na 10 miliónov cestujúcich za rok. 

## Štatistika
thumb|Mapa s non stop destináciami Letiska Panama City

Letisko je regionálnym uzlom pre lety do severnej, strednej a južnej Ameriky a pre lety do Karibiku. Z európskych liniek sú prevádzkované lety do Madridu, Amsterdamu a Frankfurtu. Spoločnosti Iberia Airlines a KLM používajú na svojich linkách lietadlá Airbus A340 a McDonnell-Douglas MD-11.

 
## Referencie


## Iné projekty

## Externé odkazy
* Oficiálna stránka letiska
* Druhá fáza modernizácie letiska(Spanish) 2008/04/24

## Zdroje

Kategória:Panama
Kategória:Letiská v Paname
Beckovská brána

**Beckovská brána** je zúžená časť doliny Váhu severovýchodne od Nového Mesta nad Váhom. Západné zakončenie Beckovskej brány tvorí severovýchodný výbežok Malých Karpát, východné pohorie Považského Inovca. Bránou opúšťa Váh sústavu kotlín Považského podolia a vstupuje do Podunajskej nížiny, pričom po vyústení z brány mení svoj pôvodný juhozápadný smer na južný.

## Geológia
Bránu, ktorej dno je asi  široké a  dlhé, budujú mezozoické horniny obalovej série križňanskej jednotky, hlavne vápence a dolomity chočského a strážovského príkrovu, v dne prekryté riečnymi náplavmi Váhu. Vznik Beckovskej brány súvisí so zlomovým založením doliny Váhu a s eróziou Váhu v tvrdých mezozoitských horninách. Reliéf dna je plochý, rovinný, len miestami s menšími deniveláciami, stráne sú prevažne zrázne. 

## Doprava
Bránou vedú hlavné severojužné cestné (diaľnica D1, cesta I/61 a II/507) a železničný spoj Bratislava – Žilina.

## Referencie

## Externé odkazy
* Poloha na turistickej mape

Kategória:Brány (geomorfologické) na Slovensku
Kategória:Geografia okresu Nové Mesto nad Váhom
René II. (Lotrinsko)

**René II. Lotrinský** (* 2. máj 1451, Angers – † 10. december 1508, Fains) bol prvý lotrinský vojvoda z Lotrinsko-Vaudémontskej dynastie, barský vojvoda, vaudémontský a aumalský gróf, pán Jonville a Mayenne.

## Rodina a potomkovia
Prvé manželstvo uzavrel 9. septembra 1471 s Janou z Harcourtu, grófkou z Tancarvillu. Z tohto zväzku sa nenarodili žiadne deti a tak bolo po 14 rokoch anulované. Druhýkrát sa René ženil už ako vojvoda. 1. septembra 1485 sa jeho manželkou stala o šestnásť rokov mladšia Filippa z Gelderlandu, s ktorou mal dvanásť detí:

* Karol (1486 – ?)
* František (1487 – 1487)
* Anton (1489 – 1544), lotrinský vojvoda ∞ 1515 Renáta Bourbonsko-Montpensierská
* Anna (1490 – 1491)
* Mikuláš (1493 – ?)
* Alžbeta (1494 – 1508)
* Klaudius (1496 – 1550), prvý vojvoda de Guise ∞ 1513 Antónia Bourbonsko-Vendômská
* Ján (1498 – 1550), kardinál, biskup
* Ľudovít (1500 – 1528), biskup a gróf z Vaudémontu
* Klaudia (1502 – ?)
* Katarína (1502 – ?)
* František (1506 – 1525), gróf z Lambescu

## Iné projekty

## Zdroj

Kategória:Lotrinská dynastia
Kategória:Lotrinskí vojvodovia
Scapa Flow

**Scapa Flow** je zátoka vytvorená prirodzenou polohou Orknejí Mainland, Burray, South Ronaldsay, Flotta a Hoy. Využíva sa ako prístav. V prvej a v druhej svetovej vojne tu malo svoje hlavné základne Kráľovské ľodstvo.

## Internácia nemeckej flotily
V rokoch 1918–1919 tu bola internovaná nemecká flotila, ktorá bola na protest proti podmienkam Versaillskej mierovej zmluvy potopená 21. júna 1919 svojimi posádkami.

## Iné projekty

Kategória:Zálivy v Škótsku
Cyrus Reed Teed

**Cyrus Reed Teed** (* 18. október 1839, Trout Creek, New York, USA – † 22. december 1908) bol americký lekár/liečiteľ a zakladateľ náboženského spolku. Sám seba nazýval **Koresh Teed** a bol presvedčený, že ľudia žijú na vnútornej strane dutej gule (kozmos vnútorného sveta). Pripojilo sa k nemu asi 4000 prívržencov.

## Iné projekty

Kategória:Lekári USA
Doug Savant

**Doug Savant** (* 21. jún, 1964, Burbank, Kalifornia, USA) je americký herec. Medzi jeho najvýznamnejšie úlohy patrí Matt Fielding v seriáli Melrose Place a Tom Scavo v seriáli Zúfalé manželky.

## Filmografia
* 1984: *Swing Shift* 
* 1985:	*Secret Admirer*
* 1985:  *Teen Wolf* - Brad	
* 1986:	*Trick or Treat* - Tim Hainey	
* 1987:	*The Hanoi Hilton* - Ashby	
* 1988:	*Masquerade* - Mike McGill	
* 1989:	*Paint It Black* - Eric Hinsley	
* 1990:	*Red Surf* - Attila	
* 1990: *Shaking the Tree* - Michael	
* 1993:	*Maniac Cop III: Badge of Silence* - Dr. Peter Myerson	
* 1998:	*Godzilla* - Sergeant O'Neal	
* 2000:	*Dropping Out*
* 2001:	*The One Cop*
* 2006:	*All You've Got* - Sam McDonald

## Iné projekty

## Externé odkazy
* 
* 

Kategória:Televízni herci USA
Kategória:Filmoví herci USA
Kategória:Osobnosti z Burbanku (Kalifornia)
Medzinárodné letisko Carrasco

**Medzinárodné letisko Carrasco** (*Aeropuerto Internacional de Carrasco*, IATA: **DFW**, ICAO: **KDFW**) je medzinárodné letisko v uruguajskom hlavnom meste Uruguaja Montevideo. Je to najdôležitejšie letisko štátu.

## História
Pôvodný terminál letiska, ktorý v súčasnosti slúži ako terminál pre nákladnú dopravu, bol otvorený v roku 1947.
 
V roku 2003 uruguajská vláda odovzdala administráciu, prevádzku a údržbu letiska súkromnej spoločnosti Puerta del Sur S.A, ktorá odvtedy realizovala viaceré významné investície.
 
V roku 2007 bola začatá výstavba nového terminálu, ktorý je umiestnený v blízkosti dráhy 06/24. Terminál bol navrhnutý rodákom z Uruguaja, architektom  Rafaelom Viñolym. Kapacita predstavuje tri milióny cestujúcich ročne, pre terminálom sa nachádza parkovisko pre viac ako 1200 áut. Budova má osobitné poschodia pre prílety a odlety, vyhliadkovú terasu a je navrhnutá tak, aby bolo možné rozšíriť kapacity na 6 miliónov cestujúcich za rok. 
 
Dráha 06/24 bola predĺžená na 3200 metrov, čo umožňuje letisku prijímať diaľkové lety z U.S.A. a Európy. Druhá dráha  01/19 bola predĺžená na 2250 metrov.

Letisko má priame spojenie so všetkými významnými letiskami Latinskej Ameriky, Miami a Madridom.

## Iné projekty

## Externé odkazy
* oficiálna stránka

## Zdroje

Kategória:Uruguaj
Kategória:Letiská v Uruguaji
Roš ha-nikra

thumb|Útesy Roš ha-nikra
**Roš ha-nikra** (, doslova Hlava trhliny) je prírodná rezervácia, ktorá sa nachádza na pobreží Stredozemného mora, na severe Izraela. Je výbežkom horského hrebeňa, ktorý je zvláštny svojimi ostrými útesmi, zostupujúcimi do Stredozemného mora. Na juhu prírodnej rezervácie sa nachádzajú tri ostrovy.

## Iné projekty

## Externé odkazy
* Turistický portál 

## Zdroj

Kategória:Národné parky v Izraeli
Kategória:Jaskyne v Izraeli
Ďavolska reka

**Ďavolska reka** (po bulharsky: *Дяволска река*, "Diabolská rieka") je rieka v provincii Burgas v juhovýchodnom Bulharsku. Pramení v pohorí Strandža, tečie blízko pobrežného mesta Primorsko a vlieva sa do Čierneho mora. Na svojom strednom toku tvorí močaristú oblasť známu ako **Ďavolsko blato** (po bulharsky: *Дяволско блато*).

## Zdroj
* 

Kategória:Rieky v Bulharsku
Kategória:Burgas (oblasť)
Kategória:Strandža
Kategória:Bulharské geografické výhonky
Kategória:Rieky v Strandži
Polites (syn Priama)

[náhľad|''Polites syn Priama'', autor:[Jean-Hippolyte Flandrin (1809–1864)]]
**Polites** alebo **Polités** (starogr. *Πολίτης* – *Polites/iný prepis Polités*, ) je v gréckej mytológii syn trójskeho kráľa Priama.

V samom závere dobývania Tróje, potom čo sa Achájci ľsťou dostali v útrobách trójskeho koňa do mesta, boli obyvatelia mesta nemilosrdne vyvražďovaní.

V kráľovskom paláci sa kráľovná Hekabé uchýlila k Diovmu oltáru so svojimi dcérami a prosila aj svojho manžela, starého kráľa Priama, aby zostal s nimi. V tom vražednom boji prebehol okolo nich ich syn Polites a za ním Neoptolemos, Achilleov syn, a Polita jedinou ranou prebodol.

Priamos po ňom vrhol kopiju, ale minul. Neoptolemos potom bez milosti trójskemu kráľovi rozrezal hrdlo a jeho mŕtve telo odvliekol k Achilleovmu hrobu. Vraždenie posledných obyvateľov dobytého mesta pokračovalo až do jeho trpkého konca.

## Referencie

## Zdroj
* 

Kategória:Postavy gréckej mytológie
Kategória:Trójska vojna
Mikrofón je ručná zbraň

***Mikrofón je ručná zbraň*** je debutový sólový album petržalského rapera Molocha Vlavo. 

Moloch sa na albume prezentuje trochu odlišným štýlom, ako na predchádzajúcich albumoch Druhej Strany. Taktiež sa tu vyskytlo menej hostí, konkrétne Jedno Agresívne Oko, Kady-Šon, Korytnák, N. Muratovič, Vrabec, Tomi Popovič, Sáva Popovič a Orálny Signál Kako. Dá sa povedať, že album vznikol z veľkej časti za spolupráce 2 ľudí, producenta Umelca a repera Moloch Vlavo.

Mnohé skladby z tohto albumu sa objavili vo filme Bratislavafilm, na ktorý tiež odkazuje posledná skladba "Tu".

## Zoznam skladieb

Kategória:Hudobné albumy z 2008
Kategória:Albumy Molocha Vlavo